b'\n_START_ARTICLE_\nPegasus\n_START_PARAGRAPH_\nPegasus je raketa za enkratno uporabo, ki se jo izstreli v zraku iz nosilnega letala. Uporablja se za vtirjanje majhnih satelitov (okrog 450 kg) v nizkozemeljsko orbito. Razvilo jo jo je podjetje Orbital Sciences Corporation._NEWLINE_Raketo Pegasus dvigne do izstrelitvene vi\xc5\xa1ine 12 000 metrov (40 000 \xc4\x8devljev) predelano nosilno letalo Lockheed L-1011 Stargazer. Ta na\xc4\x8din izstreljevanja iz zraka zmanj\xc5\xa1a tudi potrebno energijo, raketo ima ve\xc4\x8djo za\xc4\x8detno vi\xc5\xa1ino, za\xc4\x8detno hitrost okrog 900 km/h in ni potreben let skozi najbolj goste plasti atmosfere. Za izstreljevanje istega tovora z povr\xc5\xa1ja zemlje bi potrebovali ve\xc4\x8djo raketo._NEWLINE_Potisk zagotavljajo trije raketni motorji na trdo gorivo, ki jih je razvilo podjetje Hercules Aerospace (zdaj Alliant Techsystems).  Krilo je zasnoval letalski in\xc5\xbeenir Burt Rutan._NEWLINE_Izstrelitev iz letala omogo\xc4\x8da veliko fleksibilnost kar se ti\xc4\x8de lokacije izstreljevanja.\n_START_SECTION_\nDelovanje\n_START_PARAGRAPH_\nLetalo deluje kot "booster" omogo\xc4\x8da ve\xc4\x8dje tovore in manj\xc5\xa1o ceno. Vi\xc5\xa1ina 12.000 metrov je sicer samo 4% vi\xc5\xa1ine NZO in letalo preva\xc5\xbea raketo s samo 3% potrebne orbitalne hitrosti (7,8 km/s), vendar je te dovolj, da ni potrebna velika in te\xc5\xbeka prva stopnja rakete. Potisna \xc5\xa1oba je lahko tako optimizirana za manj\xc5\xa1o gostoto zraka._NEWLINE_Izstreljevanje tudi ni odvisno od vremena, kot tradicionalne izstreliteve. Tudi za izstrelitev ni potrebna plo\xc5\xa1\xc4\x8dad in druge ustanove. \xc4\x8ce se izstreljuje rakete nad oceanom se tudi zmanj\xc5\xa1ajo stro\xc5\xa1ki zavarovanja._NEWLINE_Izstrelili so okrog 42 raket, od tega 3 neuspe\xc5\xa1no in dve delno uspe\xc5\xa1no.'